Institutul Cantacuzino și șase spitale militare vor stoca vaccinul. Câte persoane se pot imuniza dintr-un flacon.
Vaccinarea anti-COVID în România va începe pe 27 decembrie. Medicii și asistenții din cele zece spitale din linia întâi vor fi primii imunizați. În toată țara vor fi aproximativ 900 de centre de vaccinare. Prima tranșă de vaccin va fi de 10.000 doze, alte 600.000 doze vor veni în ianuarie.
Vaccinul anti-COVID va fi depozitat la Institutul Cantacuzino și la alte șase spitale militare.Astăzi a fost prezentat Centrul național de stocare a vaccinului din Capitală. Deja știi, campania de imunizare anti-Covid în România va începe pe 27 decembrie, în aceeași zi cu celelalte țări din Europa. Primii vaccinați vor fi medicii și asistenții din cele zece spitale din linia întâi. În toată țara vor fi aproximativ 900 de centre de vaccinare și șapte centre de… depozitare. România va primi de la Comisia Europeană vaccin pentru 10,7 milioane de oameni, însă prima tranșă de vaccin va fi de doar 10.000 de doze. În ianuarie, România va primi încă 600.000 de doze. Dintr-un flacon se pot imuniza cinci persoane. Cei care vor să se vaccineze trebuie să aibă peste 16 ani. Fiecare va face două doze de vaccin, la interval de 21 de zile. Persoanele care vor fi vaccinate anti-Covid vor primi o adeverință care va conține data vaccinării, tipul vaccinului, seria și lotul.